MOJ PRVI PROGRAM

IZRADA PROGRAMA

Za izradu programa trebate novi prozor – uređivački dio sučelja IDLE. Otvara se tako da u interaktivnom sučelju (Python Shell) kliknete na izbornik FILE i odaberete naredbu NEW FILE. Prozor koji se otvori bit će naslovljen „Untited“ (bez naslova). U tom prozoru unosite naredbe za izradu programa tj. Izrađujete programe.

Napišimo program koji će nam unesti vrijednosti 2 broja i zbrojiti ih.

**a=int(input('Upiši prvi broj='))**

**b=int(input('Upiši drugi broj='))**

**Zbroj=a+b**

**print(a,' + ',b,' = ',Zbroj)**

Nakon upisivanja naredbi program trebate spremiti kako bismo ga mogli isprobati. Iz padajućeg izbornika biramo naredbe FILE – SAVE AS. Preporučljivo je program NE spremati u isto mjesto gdje se nalazi i program Python nego je bolje odabrati drugo mjesto spremanja programa u posebnu mapu. Nakon spremanja programa možemo program isprobati naredbom RUN-RUN MODULE ili tipkom F5.

Napišimo program koji će unesti stranice pravokutnika i izračunati njegovu površinu.

**a=int(input('Unesi duljinu stranice a='))**

**b=int(input('Unesi duljinu stranice b='))**

**P=a\*b**

**print('Površina=', P)**

Pripazite tijekom spremanja programa da ne spremite program na prethodno spremljeni program – u tom slučaju koristite opciju SAVE AS te spremite program s drugim nazivom ili uvijek pišite program u novom prozoru.